text: Huspriserne stiger i Billund - og falder på Fanø
  05 juli 2017 kl. 06.25
  Siden andet kvartal sidste år er huspriserne i hele Region Syddanmark i gennemsnit steget 0.9 procent. Men tallet svinger meget mellem kommunerne.
  Huspriserne på Fanø er i gennemsnit faldet 6,6 procent siden 2. kvartal sidste år. Det er det sted i Syd- og Sønderjylland, hvor huspriserne på et år er faldet mest. 
  Det viser tal fra Bolighed.dk.
  Andre kommuner, hvor huspriserne er faldet en del i løbet af det seneste år, er Sønderborg, hvor priserne er faldet i gennemsnit 3,2 procent i løbet af det seneste år, og Fredericia, hvor huspriserne er faldet knap to procent i den samme periode.
  I de fleste kommuner kan husejerne dog godt læne sig tilbage og nyde, at friværdien tilsyneladende stiger støt.
  I hvert fald er priserne på boliger i Billund steget 5,8 procent sammenlignet med samme kvartal sidste år. 
  Også i Vejen er priserne steget. Her er stigningen i løbet af det seneste år på 4 procent.
  Sådan har huspriserne udviklet sig 
  I disse kommuner er priserne faldet siden 2. kvartal 2016FANØ  -6,6% SØNDERBORG -3,2% FREDERICIA -1,9%VEJLE -1,5% TØNDER -1,1% I disse kommuner er priserne steget siden 2. kvartal 2016BILLUND 5,8% VEJEN 4,0% ESBJERG 2,2% KOLDING 1,3% HADERSLEV 1,1% VARDE 1,0% AABENRAA 0,1% Kilde: Bolighed.dk
  
  